CELEX: 32014D0105
Language: ro
Date: 2014-02-24 00:00:00
Title: 2014/105/UE: Decizia de punere în aplicare a Comisiei din 24 februarie 2014 de modificare a Deciziei 2004/3/CE în ceea ce privește clasele aplicabile ale Uniunii [notificată cu numărul C(2014) 1081]  Text cu relevanță pentru SEE

26.2.2014   
            
            
               RO
            
            
               Jurnalul Oficial al Uniunii Europene
            
            
               L 56/16
            
         
      DECIZIA DE PUNERE ÎN APLICARE A COMISIEI
   
   din 24 februarie 2014
   de modificare a Deciziei 2004/3/CE în ceea ce privește clasele aplicabile ale Uniunii
   [notificată cu numărul C(2014) 1081]
   (Text cu relevanță pentru SEE)
   (2014/105/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (1), în special articolul 17 alineatul (2),
   întrucât:
   
               (1)
            
            
               Decizia 2004/3/CE a Comisiei (2) face trimitere la clasele de cartofi de sămânță de bază stabilite prin Directiva 93/17/CEE a Comisiei (3). Directiva 93/17/CEE a fost înlocuită de Directiva de punere în aplicare 2014/20/UE a Comisiei (4). Directiva menționată stabilește cerințele referitoare la organismele dăunătoare, precum și alte cerințe.
            
         
               (2)
            
            
               Având în vedere această înlocuire, este necesar să se înlocuiască în mod corespunzător trimiterile la clasele din Decizia 2004/3/CE. Noile trimiteri ar trebui să corespundă cerințelor numai în ceea ce privește organismele dăunătoare.
            
         
               (3)
            
            
               Prin urmare, Decizia 2004/3/CE ar trebui modificată în consecință.
            
         
               (4)
            
            
               Este necesar ca prezenta decizie să se aplice de la aceeași dată de la care se va aplica Directiva de punere în aplicare 2014/20/UE.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
            
         ADOPTĂ PREZENTA DECIZIE:
   Articolul 1
   Articolul 1 din Decizia 2004/3/CE se înlocuiește cu următorul text:
   
      „Articolul 1
      Statele membre enumerate în coloana 1 din anexa I sunt autorizate, în ceea ce privește comercializarea cartofilor de sămânță în regiunile ale căror nume sunt menționate în coloana 2 din anexa I, să limiteze comercializarea cartofilor de sămânță la cartofii de sămânță de bază, după cum urmează:
      
                  (a)
               
               
                  pentru producția de cartofi de sămânță, la oricare dintre următoarele categorii:
                  
                              (i)
                           
                           
                              cartofii de sămânță de bază care îndeplinesc condițiile pentru «clasa S a Uniunii» prevăzute la punctul 1 litera (a) subpunctele (ii)-(v) și la punctul 1 litera (b) subpunctele (i)-(iv) din anexa I la Directiva de punere în aplicare 2014/20/UE a Comisiei (5); sau
                           
                        
                              (ii)
                           
                           
                              cartofii de sămânță de bază care îndeplinesc condițiile pentru «clasa SE a Uniunii» prevăzute la punctul 2 litera (a) subpunctele (ii)-(v) și la punctul 2 litera (b) subpunctele (i)-(iv) din anexa I la Directiva de punere în aplicare 2014/20/UE;
                           
                        
            
                  (b)
               
               
                  pentru producția de cartofi, la oricare dintre următoarele categorii:
                  
                              (i)
                           
                           
                              cartofii de sămânță de bază care îndeplinesc condițiile pentru «clasa S a Uniunii» prevăzute la punctul 1 litera (a) subpunctele (ii)-(v) și la punctul 1 litera (b) subpunctele (i)-(iv) din anexa I la Directiva de punere în aplicare 2014/20/UE;
                           
                        
                              (ii)
                           
                           
                              cartofii de sămânță de bază care îndeplinesc condițiile pentru «clasa SE a Uniunii» prevăzute la punctul 2 litera (a) subpunctele (ii)-(v) și la punctul 2 litera (b) subpunctele (i)-(iv) din anexa I la Directiva de punere în aplicare 2014/20/UE; sau
                           
                        
                              (iii)
                           
                           
                              cartofii de sămânță de bază care îndeplinesc condițiile pentru «clasa E a Uniunii» prevăzute la punctul 3 litera (a) subpunctele (ii)-(v) și la punctul 3 litera (b) subpunctele (i)-(iv) din anexa I la Directiva de punere în aplicare 2014/20/UE.
                           
                        
            
   Articolul 2
   Prezenta decizie se aplică de la 1 ianuarie 2016.
   Articolul 3
   Prezenta decizie se adresează statelor membre.
   
      Adoptată la Bruxelles, 24 februarie 2014.
      
         
            Pentru Comisie
         
         Tonio BORG
         
         
            Membru al Comisiei
         
      
   
   
      (1)  JO L 193, 20.7.2002, p. 60.
   
      (2)  Decizia 2004/3/CE a Comisiei din 19 decembrie 2003 de autorizare, în ceea ce privește comercializarea cartofilor de sămânță pe întreg teritoriul anumitor state membre sau pe o parte a acestuia, a adoptării, împotriva anumitor boli, a unor măsuri mai stricte decât cele care sunt prevăzute la anexele I și II la Directiva 2002/56/CE a Consiliului (JO L 2, 6.1.2004, p. 47).
   
      (3)  Directiva 93/17/CEE a Comisiei din 30 martie 1993 privind definirea claselor comunitare de materiale de înmulțire de bază pentru cartofi, precum și condițiile și denumirile aplicabile acestor clase (JO L 106, 30.4.1993, p. 7).
   
      (4)  Directiva de punere în aplicare 2014/20/UE a Comisiei din 6 februarie 2014 privind definirea claselor Uniunii pentru cartofii de sămânță de bază și certificați, precum și condițiile și denumirile aplicabile acestor clase (JO L 38, 7.2.2014, p. 32).
   
      (5)  Directiva de punere în aplicare 2014/20/UE a Comisiei din 6 februarie 2014 privind definirea claselor de cartofi de sămânță de bază și certificați de la nivelul Uniunii, precum și a condițiilor și denumirilor aplicabile acestor clase (JO L 38, 7.2.2014, p. 32).”